АптыКурс

**«АптыКурс»** — нябанкаўская крэдытна-фінансавая арганізацыя Беларусі, заснаваная ў жніўні 1993 году ў якасьці «Абсалютбанку», што існавала да жніўня 2023 году.

Асноўны акцыянэр ТАА «Інтэрсэрвіс» (99,64%).

## Дзейнасьць
Адрэса : Менск, праспэкт Незалежнасьці, 95.

Асноўныя акцыянэры: ТАА «Інтэрсэрвіс» (Беларусь, 99,64%), іншыя (0,36%).

Мае 5 цэнтраў банкаўскіх паслугаў, філію «Крэда», разьлікова-касавы цэнтар, 28 касаў, 8 пунктаў абмену валюты.

## Рэквізыты
МФА 153001898, УНП 100331707.

S.W.I.F.T.: ABLT BY 22.

Рэгістрацыйны нумар у Адзіным дзяржаўным рэгістры № 100331707

Тэлекс: 252696 ABSOL BY.

## Мінуўшчына
Пачаткам існаваньня «Абсалютбанку» лічыцца 9 жніўня 1993 году, калі паміж заснавальнікамі была падпісана дамова пра сумесныя дзеяньні па стварэньні камэрцыйнага банку. 29 сьнежня 1993 году Нацыянальным банкам Рэспублікі Беларусь была праведзена рэгістрацыя камэрцыйнага банку «*Абсалютбанк*» і, у адпаведнасьці з арт. 4 Закона Рэспублікі Беларусь «Пра банкі і банкаўскую дзейнасьць у Рэспубліцы Беларусь» была выдадзена ліцэнзія на ажыцьцяўленьне банкаўскіх апэрацыяў. 19 красавіка 1994 году быў зарэгістраваны таварны знак «Абсалютбанку», а 5 сьнежня атрымана ліцэнзія на ажыцьцяўленьне апэрацыяў у іншаземнай валюце. 22 сьнежня 1994 году была зарэгістравана першая філія «Абсалютбанку» ў Берасьці. 20 сакавіка 1995 году банк атрымаў ліцэнзію на ажыцьцяўленьне пасрэдніцкай, камэрцыйнай і кансультацыйнай дзейнасьці на рынку каштоўных папераў, а 1 сьнежня 1996 году ліцэнзію на ажыцьцяўленьне дзейнасьці дэпазытарыя.

30 сакавіка 2000 году адбылася рэарганізацыя прававога статуту банку з таварыства з абмежаванай адказнасьцю ў закрытае акцыянэрнае таварыства. 12 сакавіка 2003 году Кіраўніцтва Нацыянальнага банку Рэспублікі Беларусь зацьвердзіла Пастанову аб адклікаьні ў «Абсалютбанка» з 20 сакавіка 2003 году дазволу на прыцягненьне ва ўклады сродкаў фізычных асобаў у сувязі зь невыкананьнем эканамічнага нарматыву ўласнага капіталу, які складаў 10 мільёнаў эўра. Каб вярнуць страчаны дазвол на прыцягненьне ўкладаў, у 2003 годзе было выпушчана ў абарачэньне рэкордная колькасьць акцыяў «Абсалютбанку», дзякуючы чаму ўстаўны капітал павялічыўся ў пяць разоў.

3 7 сьнежня 2003 году ЗАТ «Абсалютбанк» стаў паўнапраўным карыстальнікам і ўдзельнікам міжнароднай сыстэмы ажыцьцяўленьня ўзаемаразьлікаў S.W.I.F.T. 8 жніўня 2005 году быў адчынены цэнтар банкаўскіх паслугаў у Горадні, які 1 сакавіка 2008 году быў пераўтвораны ў самастойнае структурнае падразьдзяленьне. 12 чэрвеня 2008 году банк пашырыў ліцэнзію на ажыцьцяўленьне банкаўскай дзейнасьці для выпуску ў абарачэньне банкаўскіх плястыкавых картак.

10 сьнежня 2009 году адбыўся напад на пункт абмену валюты, які належаў «Абсалютбанку» і разьмяшчаўся каля ўнівэрсаму «Аўтазаводскі» ў Менску. У выніку нападу была забіта касірка абменнага пункту Тацьцяна Пятрова. Амаль праз тыдзень, 18 сьнежня 2009 году, адбыўся напад на іншы абменны пункт «Абсалютбанку», каля ўнівэрсальнай крамы «Цэнтральны» на праспэкце Незалежнасьці ў Менску.

У кастрычніку 2014 кіпрскія ўласьнікі прадалі банк беларускай кампаніі ТАА «Інтэрсэрвіс». Статутны фонд складаў 63 306,4 млн руб. (2014).

На канец сьнежня 2020 году 2 дэпутаты Вярхоўнай Рады Ўкраіны захоўвалі ў «Абсалютбанку» некалькі млн даляраў ЗША і эўра. Тарас Казак меў на рахунках каля 8,8 млн эўра і 8,2 млн даляраў, а Віктар Медзьвядчук і ягоная жонка — 9,5 млн эўра. За студзень—сакавік 2021 году сродкі кліентаў у банку павялічыліся на 70 млн рублёў. Але за красавік—верасень 2021 году колькасьць сродкаў на рахунках скарацілася на 2/3 (на 120 млн рублёў) да 73,3 млн рублёў. У выніку «Абсалютбанк» апусьціўся на 20-е месцаў сярод камэрцыйных банкаў Беларусі паводле памеру актываў.

5 ліпеня 2022 году банк зьмяніў назоў на ЗАТ «АптыКурс НКФА», а юрыдычны статус — на . 8 жніўня 2023 году Нацыянальны банк Беларусі ухваліў Пастанову № 283 аб адкліканьні ў «АптыКурса» дазволу на банкаўскую дзейнасьць на падставе рашэньня ад 24 ліпеня агульнага сходу акцыянэраў «АптыКурса» пра закрыцьцё прадпрыемства.

## Міжнародныя санкцыі
9 жніўня 2021 году **«**Абсалютбанк**»** быў унесены ў сьпіс спэцыяльна вызначаных грамадзянаў і заблякаваных асобаў ЗША як банк ТАА «Інтэрсэрвіс», якім валодае , беларускі прадпрымальнік з чорнага сьпісу Эўразьвязу, а таксама санкцыйных сьпісаў Канады й Вялікабрытаніі, знаходжаньне якога ў бліжэйшым атачэньні Аляксандара Лукашэнкі прыносіць дывідэнды Варабею й яго кампаніям.

18 жніўня 2021 году банк спыніў пераводы грошай у замежнай валюце, акрамя расейскай, у тым ліку праз «», выдачу й абслугоўваньне картак сыстэмы «». У сакавіку 2022 году банк быў даданы ў санкцыйны сьпіс Канады.

## Заўвагі

## Крыніцы

## Вонкавыя спасылкі
* Афіцыйны сайт
* Былы афіцыйны сайт

Катэгорыя:Прадпрыемствы Менску
Катэгорыя:Кампаніі, заснаваныя ў 1993 годзе
Катэгорыя:1993 год у Беларусі
Катэгорыя:Жнівень 1993 году
Катэгорыя:Фінансавыя кампаніі
Катэгорыя:Беларускія юрыдычныя асобы ў сьпісе СВГ
Катэгорыя:Былыя банкі Беларусі
Катэгорыя:Зьніклі ў 2023 годзе